WATS-ը նաև հայտարարել է, որ «Թուրքիան տառապում է ներկայիս ահաբեկման և սպառնալիքների մթնոլորտից, ինչի մասին վկայում է վերաբերմունքը այն մտավորականների հանդեպ, որոնք ցանկացել են մասնակցել Բեռլինի WATS-ի համաժողովին․․․․ Մենք․․․․ կոչ ենք անում թուրքական կառավարությանը վերականգնել ակադեմիական ազատությունները, որոնք խախտվել և խախտվում են Թուրքիայում․․․․ Նաև պահանջում ենք, որ թուրքական պետությունը հրաժարվի մտավոր փոխանակությանն ու արտահայտվելուն միջամտելուց Թուրքիայից դուրս։ Նման միջամտությունը ժողովրդավարական կարգի խախտում է Թուրքիայում և հյուրընկալող երկրներում։ Բեռլինի WATS համաժողովի շուրջ իրադարձությունները ևս մեկ օրինակ են, որ թուրքական պետությունը հրաժարվում է հարգել մարդու հիմնական իրավունքները՝ թե՛ թուրքական օրենքի, թե՛ Թուրքիայի ստանձնած հստակ միջազգային պարտավորությունների համաձայն»։